**Riskikartoituksen laatimisohje**

Riskin arvioinnilla tarkoitetaan vaarojen tunnistamista, vaarojen aiheuttamien riskien suuruuden määrittämistä ja niiden merkityksen arviointia. Riskien arviointi on ennakoivaa turvallisuustyötä, jolla pyritään toiminnan häiriöttömyyteen ja turvallisuuteen.

Riskien arvioinnin
vaiheet

**Kuva: Riskien arvioinnin vaiheet**

**Riskinarviointilomakkeen täyttöohje**

**1. Täytetään** lomakkeen harmaapohjaiset tunnistekentät

**2. Pohditaan** liikuntapalveluun tai tapahtumaan liittyviä **keskeisiä tehtäviä tai toimintoja**. **Kirjataan** ne riskianalyysilomakkeen ensimmäiseen sarakkeeseen, kukin omaan ruutuunsa. *(Esimerkiksi tapahtuman johtaminen, toimistotyöskentely, liikunnan ohjaaminen, ryhmien opastaminen, ajoneuvolla liikkuminen, jne.)*

***3.* Pohditaan mitä vaaroja** kuhunkin kirjattuun tehtävään, toimintoon ja paikkaan voi liittyä. Vaarat voivat aiheutua omasta toiminnasta, luonnon olosuhteista tai ulkopuolisesta vaarasta. Käytä mielikuvitustasi! (vaarat voivat olla niin henkisiä kuin fyysisiäkin*, esimerkiksi kaatuminen, uupuminen, rasitusvamma, asioiden unohtaminen, virheellinen ohjeistus, puutteelliset tiedot/taidot, sopimaton aikataulu, jne.)*

***4.*****Kirjataan** ilmenneet **vaarat** kohdassa 2 kirjaamien tehtävien ja toimintojen perään niille varattuun tilaan.

**5.** **Pohditaan millaisia seurauksia vaaroista** voi pahimmillaan aiheutua **ja kirjataan ne ylös** vaarojen jälkeen (Seurauksia voivat olla esimerkiksi *loukkaantuminen, elinikäinen vamma, sairastuminen, maineen menetys, menetetyt asiakkaat, toiminnan keskeytyminen, jne.).*

***6.* Pohditaan** kirjattujen **vaarojen toteutumisen todennäköisyyttä** ja arvioidaan mahdollisten **seurausten vakavuutta. Määritetään riskin suuruus** riskinarviointitaulukkoa käyttäen **ja kirjataan** se lomakkeeseen.

**7. Pohditaan** millä **toimenpiteillä** vaaran toteutuminen voitaisiin estää. Pohditaan erityisesti niitä vaaroja, joissa riski nousi vähintään kohtalaiseksi.

**8. Täytetty riskinarviointilomake toimitetaan** turvallisuuden vastuuhenkilölle, joka käynnistää toimet tarvittaviksi lisäselvityksiksi tai toimenpiteiden valitsemiseksi ja toteuttamiseksi.

|  |  |  |  |  |
| --- | --- | --- | --- | --- |
| Suomen Latu ry - Riskianalyysilomake | |  |  |  |
| **Toimipaikka:** | **Kohde:** | | **Laatijat:** | **Päiväys:** |
|  |  |  |  |  |
| **Toiminta** | **Vaara** | **Mahdolliset seuraukset** | **Riski= todennäköisyys x vakavuus** | **Toimenpiteet** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |
| --- | --- | --- | --- |
| **Riskin suuruuden arviointitaulukko** | | | |
|  |  |  |  |
| **Tapahtuman todennäköisyys** | **Tapahtuman seuraukset** | | |
| **Vähäiset** | **Haitalliset** | **Vakavat** |
| **Epätodennäköinen** | 1. Merkityksetön riski | 2. Vähäinen riski | 3. Kohtalainen riski |
| **Mahdollinen** | 2. Vähäinen riski | 4. Kohtalainen riski | 6. Merkittävä riski |
| **Todennäköinen** | 3. Kohtalainen riski | 6. Merkittävä riski | 9. Sietämätön riski |